
R E F E R A T    D E   A P R O B A R E 
pentru modificarea Hotărârii Consiliului Local nr. 143/2022 privind aprobarea proiectului și a cheltuielilor aferente proiectului „Construirea de insule ecologice digitalizate pentru colectarea selectivă a deșeurilor la nivelul Municipiului Brad” pentru finanțare prin Planul național de Redresare și reziliență -  Componenta 
C3 — Managementul deșeurilor, Investiția I.1. Dezvoltarea , modernizarea și completarea sistemelor de management integrat al deșeurilor municipale la
 nivel de județ sau la nivel de orașe/comune, Subinvestiția I.1.B. 
Construirea de insule ecologice digitalizate


             
Prin Hotărârea Consiliului Local nr. 143/2022 s-a aprobat depunerea de către Municipiul Brad a Proiectului  "Construirea de insule ecologice digitalizate pentru colectarea selectivă a deșeurilor la nivelul Municipiului Brad"  pentru finanțare prin Planul Național de Redresare și Reziliență — Componenta C3 — Managementul deșeurilor Investiția I.1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, Subinvestiția I.1.B. Construirea de insule ecologice digitalizate.
[bookmark: _Hlk121749062]	În urma solicitării de clarificări nr. 51739/ 23.11.2022 a Direcției Generale Planul National de Redresare și Reziliența, înregistrată la Primăria Municipiului Brad sub nr. 59545/2022, se impune refacerea bugetului și a notei de fundamentare pentru implementarea proiectului, prin introducerea / corelarea valorilor totale  și /sau eligibile ale proiectului conform modificărilor solicitate.
	Astfel, valoarea cheltuielilor eligibile ale proiectului se modifică conform cererii de clarificare, valoarea totală eligibilă fiind de 1.229.875,00 lei (fără T.V.A), respectiv 250.000,00 euro (fără T.V.A.).
Precizez că această modificare este determinată de includerea în suma totală a cheltuielilor suport.
	În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 143/2022  și-l supun spre dezbatere și aprobare plenului Consiliului Local al Municipiului Brad în forma prezentată.	 
Invoc în susţinerea propunerii mele prevederile art. 5 alin. 3 și alin. 4 din Legea nr. 273/2006 privind finanțele publice locale, cu modificările și completările ulterioare, ale Legii nr. 231/2021 privind aprobarea Ordonanţei de Urgenţă a Guvernului nr. 24/2021 pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, ale Legii nr. 101/2006 privind salubrizarea localităților, republicată, cu modificările și completările ulterioare, ale O.U.G. nr. 92/2021 privind regimul deșeurilor, cu modificările și completările ulterioare, ale Hotărârii Guvernului nr. 907/2016 privind etapele de elaborare și conținutul cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare, ale Ordinului nr. 2366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului national de redresare și reziliență în cadrul apelurilor de proiecte PNRR/2022/C3/S/I.1.B, pentru subinvestiția I.1.B. Dezvoltarea, modernizarea și completarea sistemelor de management integrat al deșeurilor municipale la nivel de judet sau la nivel de orașe, componenta 3, Managementul deșeurilor, ale Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și a Deciziei de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României, ale art. 129 alin. 1, alin. 2 lit. b și lit. d, alin. 4 lit. d și alin. 7 lit. i și lit. n din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

